Matteus 5:3 Somtyds voel dit asof jy die ware geluk nie meer het nie. Jy soek ook nie 'n ander geluk nie. Alles lyk so donker. Dit voel asof vir jou geen geluk bestaan nie. Dan voel die praat en skryf oor geluk so vreemd. Dit kan voel asof dit jou nog meer in die donker bring.
As jy so voel is dit opvallend dat die Here Jesus hier oor die armes van gees praat. Dit gaan hier nie om 'n armoede waarby jy net die nodige kos kan koop nie. Dit gaan hier om iemand wat brandarm is, om iemand wat moet bedel en dan hoop dat hy aan die einde van die dag genoeg het om van te kan leef. Jesus praat hier oor armes van gees. Dit gaan hier om armes en rykes wat geestelike bedelaars is. Mense wat erken dat hulle hulself nie kan red nie. Dat hulle self die geluk nie na hulleself kan haal nie. Mense wat by God se troon bedel om genade en geluk. Dan kan dit wees dat jy as depressief mens so bedel. Dis swaar. Nogtans sien jy dat Christus in jou depressiewe gevoelens jou troos, houvas gee. Wie ook in depressiewe tye van sy lewe as bedelaar na God se troon gaan, mag weet dat hy deur Christus by God se Koninkryk behoort. Dat, al voel jy nie so nie, jy tog in die ware geluk deel en dat die dag kom dat jy daar vir altyd volop van sal geniet.